Peugeot 407

**Peugeot 407** je stredná trieda automobilov francúzskej automobilky Peugeot. V roku 2004 nahradil úspešný model 406. Peugeot 407 má niektoré spoločné komponenty s Citroën C5 a vyrába sa v Rennes v Brittany.

Pre tento model je príznačná predná časť, ktorá pripomína široké otvorené „ústa“ a svetlá, ktoré zasahujú hlboko do bokov karosérie.

Peugeot 407 je porovnateľný s Volkswagen Passat. Vo Francúzsku je na čele trhu a aj v ďalších štátoch Európy má značný objem predaja. Vozidlo je celkovo na vysokej technickej úrovni, čo je porovnateľné s nemeckými značkami (5 hviezdičiek NCAP, filter pevných častíc, ESP, ASR). Od konca roka 2005 je v ponuke kupé, ktoré na rozdiel od predchádzajúcej série nevzniklo u Pininfarina, ale v Turíne a vyrába sa so sedanom v Rennes. Obzvlášť populárne je veľké kombi s označením SW a nie ako bolo zvyčajné pomenovanie s PSA. SW možno objednať s veľkou sklenenou strechou, ktorá ovplyvňuje vnútorný priestor vizuálnou priestrannosťou.

## Karosérie
Momentálne sú v ponuke karosérie sedan, kombi (SW pre *Sport Wagon*) a kupé v nasledujúcich výbavách:
* Tendance (kupé nie)
* Sport (kupé nie)
* Platinum

## Motorizácia
**Zážihové**
* 1.8i   85  kW (115 k) od roku 2005 92  kW (125 k)
* 2.0i   100 kW (136 k) od roku 2005 103 kW (140 k)
* 2.2i   116 kW (158 k) od roku 2005 120 kW (163 k)
* 3.0 V6 155 kW (211 k)

**Vznetové**
* 1.6HDi 80  kW (109 k)
* 2.0HDi 100 kW (136 k) od roku 2005 103 kW (140 k)
* 2.2HDi Bi-Turbo 125 kW (170 k)
* 2.7HDi Bi-Turbo 150 kW (204 k)

Všetky dieselové motory sú sériovo vybavené filtrom pevných častíc FAP.

## Facelift 2006
Peugeot 407 dostal v lete 2006 ľahký facelift. Facelift sa týkal hlavne vonkajšieho vzhľadu automobilu, napr. bola pochrómovaná predná maska chladiču, zmenený bol dizajn kolies,... Ďalej nasledujú dva nové vznetové motory (2,2 litrový motor s výkonom 125 kW a 2,7-litrový V6 twin-turbo so 150 kW).

## Facelift 2008
Na jeseň 2008 dostal Peugeot 407 ďalšie zmeny vo vzhľade. To zahŕňalo vystúpenie predovšetkým nových zadných svetiel s bielymi blinkrami na sedane a kombi, v ktorých je diódové osvetlenie, upravený zadný nárazník a nižšie umiestneným miestom na evidenčné číslo vozidla.
Výbava bola doplnená o optimalizované ovládanie klimatizácie, nové telematické systémy a doplnenie parkovacích senzorov na prednú časť vozidla. Pribudol aj silnejší 2,0HDi.

## 407 kupé
Kupé malo svoju oficiálnu svetovú premiéru na 61. IAA autosalóne v roku 2005 vo Frankfurte nad Mohanom. Rozmerovo sa v porovnaní s predchodcom 406 kupé zmenila dĺžka (4,82 metra) a šírka vozidla (1,87 metra). 

### Motory v kupé
**Zážihové**
* 2,2i 16V 120 kW (163 k) od 10/2005
* 3,0i 24V 155 kW (211 k) od 10/2005 do 06/2009

**Vznetové**
* 2,0HDi 100 kW (136 k) od 07/2007 do 06/2009
* 2,0HDi 120 kW (163 k) od 07/2009
* 2,7HDi Bi-Turbo 150 kW (204 k) od 10/2005 do 06/2009
* 3,0HDi Bi-Turbo 177 kW (240 k) od 07/2009

## Bezpečnosť
Pri Euro NCAP- Crashteste dosiahol päť z piatich možných hviezdičiek.

Pasažieri sedanu a SW sú chránený 9 airbagmi: vodičov airbag, spolujazdcov airbag, v predu a vzadu 4 bočné airbagy, dva priebežné hlavové airbagy vľavo a vpravo na hlavu a kolenný airbag pre vodiča.

## Zdroj
* 

407
Kategória:Automobily strednej triedy